text: Esbjerg fB Elite mangler millioner
  16 december 2011 kl. 17.00
  Esbjerg fB Elite A/S lukkede fredag tegningen af folkeaktier seks millioner kroner fra målet.
  Fodboldselskabet havde håbet på ti millioner kroner, men kun fire millioner kroner kom i kassen.
  I forvejen havde selskabet solgt aktier til sponsorer for godt 20 millioner kroner.
  Direktør Søren Poulsen, Esbjerg fB Elite A/S, ønskede fredag ikke at udtale sig om, hvad konsekvensen af det svigtende aktiesalg.
  Han har tidligere peget på, at DBU kræver 25 procent af lønsummen i egenkapital, så konsekvensen kan blive salg af spillere.
  Aktiesalget sluttede fredag klokken 16.00.
  